 Dar es Salaam unakua mji wa tatu kwa shirika hilo, kufanya safari zake kutoka mji wa Mahe na kurudi.Pia, shirika hilo linafanya safari zake katika miji ya Port Louis, Mauritius na Johannesburg, Afrika Kusini. Mkurugenzi Mkuu wa Air Seychelles, Manoj Papa alisema,“Tunaendelea kuimarisha shirika kwa kuwa na mtandao mkubwa wa safari kimataifa, kuanza safari Dar es Salaam kutasaidia usafiri wa Shelisheli na zaidi ni kukuza sekta ya utalii na biashara.”Alisema ndege hiyo A320 yenye uwezo wa kubeba mizigo ya tani 7.2, inatarajia kutoa huduma ya kubeba mizigo mchanganyiko Jumanne na Jumapili.Alisema Dar es Salaam itakuwa njia nzuri katika sekta ya utalii, hasa kutokana na Tanzania kuwa na vivutio vya utalii vya kipekee kama vile Mlima Kilimanjaro na mbuga za Ngorogoro, Serengeti na Selous Game Reserve.